Source: https://www.legalis.ro/legalis/chapterview-document.seam?tocId=nvxv6mrqge4f6mbtg4zv64br&documentId=nvxv6mrqge4f6mbtg4zv64brl5uf6z3vozsxe3tvnrptenrtl4zdamjyfuydiljsgq
Timestamp: 2020-08-06 12:47:53+00:00

Document:
Hotărâre 263/2018 (M.Of.) - Legalis
ANEXĂ1) (Anexa nr. 1 la Hotărârea Guvernului nr. 13/2017)
HOTĂRÂRE Nr. 263/2018
pentru modificarea și completarea Hotărârii Guvernului nr. 13/2017 privind organizarea și funcționarea Ministerului Cercetării și Inovării
Hotărârea Guvernului nr. 13/2017 privind organizarea și funcționarea Ministerului Cercetării și Inovării, publicată în Monitorul Oficial al României, Partea I, nr. 44 din 16 ianuarie 2017, se modifică și se completează după cum urmează:
1. La articolul 7, alineatul (1) se modifică și va avea următorul cuprins:
(1) În structura organizatorică a Ministerului Cercetării și Inovării funcționează o direcție generală, direcții, servicii, birouri și compartimente, în conformitate cu prevederile Legii nr. 161/2003 privind unele măsuri pentru asigurarea transparenței în exercitarea demnităților publice, a funcțiilor publice și în mediul de afaceri, prevenirea și sancționarea corupției, cu modificările și completările ulterioare.”
„(3) Organismele consultative prevăzute în anexa nr. 2 pot avea, în condițiile legii, câte un secretariat propriu, care ajută la elaborarea lucrărilor.”
3. La articolul 9, după alineatul (3) se introduce un nou alineat, alineatul (31), cu următorul cuprins:
„(31) Organismele consultative prevăzute în anexa nr. 2 pot folosi în activitatea lor un corp de experți, remunerat, în condițiile legii.”
4. La articolul 10, alineatul (6) se modifică și va avea următorul cuprins:
„(6) Ministrul cercetării și inovării poate delega calitatea de ordonator principal de credite și reprezentant legal secretarilor de stat, secretarului general, secretarilor generali adjuncți sau altor persoane împuternicite în acest scop.”
(1) Ministerul Cercetării și Inovării are un secretar general ajutat de 2 secretari generali adjuncți, înalți funcționari publici, numiți în condițiile legii.
(2) Secretarul general și secretarii generali adjuncți îndeplinesc atribuțiile și responsabilitățile prevăzute la art. 49 alin. (2) din Legea nr. 90/2001, cu modificările și completările ulterioare.
(3) Secretarul general și secretarii generali adjuncți îndeplinesc și alte atribuții stabilite prin ordin al ministrului cercetării și inovării.”
6. La articolul 13, după alineatul (1) se introduce un nou alineat, alineatul (11), cu următorul cuprins:
„(11) Numărul total de posturi prevăzut la alin. (1) se suplimentează cu 5 posturi de natură contractuală pe durată determinată, până la 31 august 2019, în vederea asigurării activităților de exercitare a Președinției României la Consiliul Uniunii Europene.”
7. La articolul 13, după alineatul (4) se introduce un nou alineat, alineatul (5), cu următorul cuprins:
„(5) Salarizarea personalului Ministerului Cercetării și Inovării se realizează în conformitate cu legislația în vigoare privind salarizarea personalului plătit din fonduri publice.”
8. Anexa nr. 1 se modifică și se înlocuiește cu anexa la prezenta hotărâre.
Încadrarea personalului în numărul maxim de posturi și în noua structură organizatorică se face în termen de 30 de zile de la data intrării în vigoare a prezentei hotărâri, cu respectarea condițiilor prevăzute de legislația în vigoare pentru fiecare categorie de personal.

References: HOTĂRÂRE Nr. 263
 articolul 7
 articolul 9
 articolul 10
 articolul 13
 articolul 13